Lovebites

Lovebites (stilizuotai LOVEBITES) – Japonijos power metal grupė, susikūrusi 2016 m. Šiuo metu grupę sudaro Haruna (būgnai), Midori ir Miyako (gitaros), Asami (vokalas) ir Fami (bosinė gitara). Pasirašiusi sutartį su „Victor Entertainment“, grupė 2017 m. išleido debiutinį EP „The Lovebites EP“ ir pirmąjį albumą „Awakening from Abyss“, o metų pabaigoje surengė pirmuosius koncertus užsienyje. 2018 m. išleidę dar vieną EP „Battle Against Damnation“ ir albumą „Clockwork Immortality“, „Lovebites“ greitai sulaukė tarptautinio dėmesio ir tais pačiais metais pelnė „Metal Hammer Golden Gods“ apdovanojimą už geriausią naują grupę. Išleidus „Electric Pentagram“ (2020 m.) ir „Glory, Glory, to the World“ (2021 m.), 2021 m. rugpjūtį grupę paliko bosistė Miho. Po metus trukusios pertraukos prie „Lovebites“ prisijungė bosistė Fami ir 2023 m. vasarį grupė išleido ketvirtąjį albumą „Judgement Day“. Tai iki šiol geriausiai įvertintas jų albumas, užėmęs 5 vietą „Oricon“ ir „Billboard Japan“ topuose.

Grupės nariai 

 Haruna – būgnai (2016–dabar)
 Midori – gitara, pritariamasis vokalas (2016–dabar)
 Miyako – gitara, klavišiniai, pritariamasis vokalas (2017–dabar)
 Asami – pagrindinis vokalas (2016–dabar)
 Fami – bosinė gitara (2022–dabar)

Buvę nariai

 Miho – bosinė gitara, pritariamasis vokalas, grupės lyderė (2016–2021 m.)

Diskografija

Albumai 

 Awakening from Abyss (2017 m.)
 Clockwork Immortality (2018 m.)
 Electric Pentagram (2020 m.)
 Judgement Day (2023 m.)

EP 

 The Lovebites EP (2017 m.)
 Battle Against Damnation (2018 m.)
 Glory, Glory, to the World (2021 m.)

Gyvai įrašyti albumai 

 Daughters of the Dawn – Live in Tokyo (2019 m.)
 Five of a Kind – Live in Tokyo 2020 (2020 m.)
 Heavy Metal Never Dies – Live in Tokyo 2021 (2021 m.)

Apdovanojimai 

 Metal Hammer Golden Gods Awards
 2018: Geriausia nauja grupė

Išnašos 

Japonijos metalo atlikėjai
Power metalo atlikėjai